Una migración de kirguizes d'o Yenisei-khacasos ta Dzhungaria en l'anyo 1703 (quan yera en a subchección d'os choros), y, dimpués de l'anyo 1759 a deportación dende Dzhungaria ta Manchuria por orden d'os nuevos dominadors Qing levó a uns parlants d'o idioma khacaso a la compleganza d'o Nonni (Heilongjiang), on s'ha charrato o dialecto Fuyü Gïrgïs u Fu-Yu Kirgiz, que ye en proceso de desaparición ya irreversible. Os parlants d'este dialecto s'autodenominan Gïrgïs (ye dicir "kirguizes"), talment conservando un antigo nombre tribal. As autoridatz chinesas los consideran d'a mesma nacionalidat que os kirguizes de luenga turquica quipchak de Xinjiang.